Danish Bar ร้านขนมสไตล์ญี่ปุ่น จุดเด่นของร้านคือขนมปังแท่งกลมสี่เหลี่ยมมีไส้ต่างๆ แต่วันนี้ตั้งใจมาลองเมนูใหม่ เป็นการนำขนมปังมาผสมผสานกับผลไม้และซอฟท์ครีม ดูน่าสนใจดีค่ะ ประกอบกับเครื่องดื่มที่เป็นเมนูใหม่อีกเช่นกัน วันนี้ก็เลยจัดทั้งขนมและเครื่องดื่มมาลองค่ะ 

พิกัดร้านตั้งอยู่บนชั้น 3 ของห้างเซ็นทรัลลาดพร้าว (ติดกับร้าน Mrs.Fields) หาไม่ยากด้วยจุดเด่นของร้านเป็นสีแดง มองเห็นง่าย โดดเด่น ตัวร้านกว้างขวาง มีหลายมุม นั่งสบาย พนักงานน่ารัก บริการดีค่ะ

- Fruits a la mode ขนมปังก้อนกลม ราดด้วยซอสเบอรี่รสเปรี้ยวอมหวาน มีผลไม้เป็นแบล็คเบอรี่ ลูกพีช และซอฟท์ครีมรสนม ไม่หวานมาก อร่อยเข้ากันดีค่ะ (4/5)

- Peach tea latte ชาใส่นม รสชาติหอมกลมกล่อม ด้านล่างเป็นซอสเบอรี่ผสมพีชหอมๆ รสเปรี้ยวอมหวาน เครื่องดื่มแก้วนี้รสชาติแปลกใหม่ น่าค้นหาดีค่ะ (4/5)

โดยรวมแล้วประทับใจในรสชาติและการนำเสนอที่แปลกใหม่ ไม่ซ้ำใคร ส่วนราคาค่อนข้างสูง แต่ได้ลองแล้วจะรู้สึกว่าคุ้มค่าคุ้มราคาค่ะ ร้านนี้ต้องกลับไปซ้ำรอบสองแน่นอนค่ะ